Pracovný list vypracujte a pošlite mi to z vašej bezkriedy do mojej pošty (v rámci príloh). Budem to kontrolovať!!! Kto nevie login a heslo do bezkriedy.sk, nech mi zavolá.

tr. uč. Popiková

Pri otázkach s výberom odpovede (a,b,c,d) podčiarkni správnu možnosť.

***Opakovanie učiva 5. ročníka***

**1. Označ možnosť, v ktorej nastáva spodobovanie:**

 A/ niekto B/ rozhodnúť sa

 C/ vhodný D/ niekde

**2. Označ možnosť, v ktorej nenastáva spodobovanie:**

 A/ rozseknúť B/ vstúpiť

 C/ odbehnúť D/ odseknúť

**3. Spodobovanie nastáva vo všetkých slovách v možnosti:**

 A/ kúpili sme, sladký, rozhlas B/ odkrojiť, pod stromom, cezpoľný

 C/ rožky, dlažba, modlitba D/ obchod, ktosi, pred sebou

**4. Nesprávne napísané slovo je v možnosti:**

 A/ na lôžku B/ dva pliešky

 C/ so stuškou D/ podložky

**5. Slovo (sloveso) s neslabičnou predponou je v možnosti:**

 A/ opustiť B/ odpustiť

 C/ vypustiť D/ vpustiť

**6. Správne určené gramatické kategórie slovesa z vety** *„Vraj si mu to už odpustil.“* **sú**

 **v možnosti:**

 A/ 2. os., sg., prítomný čas B/ 2. os., sg., minulý čas

 C/ 3. os., sg., minulý čas D/ 2. os., pl. prítomný čas

**7. V ktorej možnosti platia pre všetky slovesá rovnaké gramatické kategórie:**

 A/ nakreslíte, sedíme, budete sa pýtať B/ budeme strihať, vytvoríte, krájame

 C/ vyskočíte, vypracujú, budete ležať D/ prestúpite, budete sa kúpať, pôjdete

**8. V ktorej možnosti sa podstatné meno skloňuje podľa vzoru „dub“. Doplň i/y:**

 A/ na zem\_\_ B/ ostré zub\_\_

 C/ od zim\_\_ D/ k zubárov\_\_

**9. V ktorej možnosti je správny tvar podstatného mena v G sg. vzoru ulica:**

 A/ do skrini B/ do školy

 C/ z vane D/ z básní

**10. Podľa ktorých vzorov sa skloňujú podstatné mená: na haluziach, z pleca, v mise, vežu:**

 **(Zachovaj poradie slov!)**

 A/ dub, mesto, ulica, žena B/ dlaň, mesto, žena, stroj

 C/ dlaň, srdce, žena, ulica D/ žena, srdce, žena, žena

**11. Správne doplnené i, í/y, ý v podstatných menách** *„ včel\_\_, z (bledých) tvár\_\_, múr\_\_,*

 *v olej\_\_, murár\_\_***“ je v možnosti (zachovaj poradie slov):**

 A/ y, í, y, i, i B/ y, i, y, i, i

 C/ i, í, i, i, y D/ y, ý, i, y, i

**12. V ktorej možnosti sú len akostné prídavné mená:**

 A/ letný, hrubší, vysoký B/ milý, teplý, novší

 C/ veselý, kovový, najstarší D/ usilovný, čierny, domáci

**13. V ktorej možnosti sú všetky prídavné mená napísané pravopisne správne:**

 A/ horským chodníkom, na lesklích povrchoch, orechový koláč

 B/ plynoví sporák, v modrích košeliach, belasý obláčik

 C/ ružový krík, láskavý ľudia, hotový obed

 D/ sebavedomým pohľadom, trnavskí občania, strmým kopcom

**Otázky č. 14 – 17 sa vzťahujú k vete:** *V priebehu desaťročí prvýkrát zaznamenali v ich najmenšom regióne vzostup životnej úrovne obyvateľstva.*

**14. Zámeno vo vete je:**

 A/ osobné základné B/ osobné privlastňovacie

**15. Prídavné mená vo vete sa skloňujú podľa vzorov /zachovaj poradie/:**

 A/ pekný, pekný B/ pekný, cudzí

 C/ cudzí, pekný D/ cudzí, cudzí

**16. Koľko prídavných mien s nepravidelným stupňovaním je vo vete:**

 A/ 0 B/ 2 C/ 1

**17. Akého druhu sú prídavné mená vo vete /zachovaj poradie/:**

 A/ akostné, akostné B/ akostné, vzťahové

 C/ vzťahové, akostné D/ vzťahové, vzťahové

**18. V ktorej možnosti sú správne určené všetky pády podstatných mien v slovných**

 **spojeniach** *„ za našich čias, za stromami, majstri hudby, ukryjú sa za kríky“*

 **(zachovaj poradie):**

 A/ A, I, A, A, I B/ G, I, N, G, A

 C/ G, I, N, A, I  D/ A, L, N, G, A

**19. V ktorej možnosti tvoria dvojice antonymá:**

 A/ kúpiť - nakúpiť B/ temný - tmavý C/ svetlo – tma D/ deň - týždeň

**20. V ktorej možnosti nie sú antonymá:**

 A/ zdravý - chorý B/ hlúpy - múdry

 C/ rýchly - pomalý D/ teplý - horúci

**21. V ktorej možnosti tvoria dvojice slov synonymá:**

 A/ stavba - budova B/ vlhko - sucho

 C/ koruna - koreň D/ hovoriť - mlčať

**22. Ku ktorému slovu je slovo „***ligotavý***“ synonymom:**

 A/ matný B/ lesklý

 C/ drsný D/ priezračný

**23. V ktorej možnosti je viacvýznamové slovo:**

 A/ kniha B/ kohútik C/ studňa D/ lúka

**24. Ktorá veta má stúpavú melódiu. Doplň interpunkčné znamienko na konci vety:**

 A/ Navštívte aj starobylý kaštieľ B/ Navštívia vraj aj starobylý kaštieľ

 C/ Kedy navštívite starobylý kaštieľ D/ Chcete navštíviť aj starobylý kaštieľ

**25. Slohový postup, ktorého dôležitým znakom je zápletka a zachovanie časovej**

 **postupnosti, sa nazýva:**

 A/ opis B/ dynamický opis C/ rozprávanie D/ správa

**26. Rozprávky: Sitno, Slimák a ružový ker, Rozprávka psia sú /zachovaj poradie/:**

 A/ autorská, ľudová, autorská B/ autorská, autorská, ľudová

 C/ ľudová, autorská, autorská D/ ľudová, autorská, ľudová

**27. Povesti: Čertova brázda, Tri zlaté ruže, Matej kráľ a bača sú /zachovaj poradie/:**

 A/ miestna, historická, heraldická B/ historická, miestna, heraldická

 C/ miestna, heraldická, miestna D/ miestna, heraldická, historická

**28. Základnou jednotkou poézie je:**

 A/ verš B/ strofa

 C/ rytmus D/ rým

**29. Ustálené pomenovania sú /zachovaj poradie/:**

 *len oči by mu jedli – studený máj, v stodole raj – kto chce žať, musí siať*

 A/ pranostika, porekadlo, príslovie B/ porekadlo, príslovie, pranostika

 C/ príslovie, pranostika, porekadlo D/ porekadlo, pranostika, príslovie

**30. Pomenuj literárny útvar – žáner /zachovaj poradie/:**

 *Kôň so zelenou hrivou, Život Konštantína, Zemský poklad:*

 A/ rozprávka, rozprávka, legenda B/ rozprávka, legenda, povesť

 C/ povesť, legenda, rozprávka D/ povesť, legenda, povesť